Жанна Аляксандраўна, часам бывае, што некаторыя людзі не ведаюць дэпутатаў па сваёй выбарчай акрузе, нягледзячы на шырокае інфармаванне ўсіх удзельнікаў працэсу яшчэ ў перыяд выбарчай кампаніі. Узнікае заканамернае пытанне: чаму? Пагадзіцеся, што ёсць пэўны сэнс у выказванні: добрая ўлада тая, якую не заўважаюць. Значыць, дэпутаты робяць усё, каб людзі спакойна жылі і працавалі. У ходзе прамой лініі з насельніцтвам, на сходах, асабістых прыёмах грамадзян многія кажуць: трэба вырашыць дадзеную праблему сёння і менавіта ў гэты тэрмін. І мы гэта робім. Але трэба разумець, што ёсць праблемы, вырашэнне якіх патрабуе пэўнага часу, сродкаў, камісійнага абмеркавання, канкрэтнага выезду на месца. Ёсць бюджэт, ёсць планы, і роля дэпутата, — у тым ліку растлумачыць і данесці да ведама сваіх выбаршчыкаў гэтыя пытанні. Часам людзі нібы і не разумеюць, што для пабудовы тых жа дарог патрэбны немалыя сродкі. Вырашаем і гэтыя праблемы. Часам прапануем нейкую частку неабходнай працы рабіць калектыўна з насельніцтвам. І людзі згаджаюцца, бо бачаць вынікі.